CELEX: 62017TA0201
Language: lt
Date: 2019-02-12 00:00:00
Title: Byla T-201/17: 2019 m. vasario 12 d. Bendrojo Teismo sprendimas byloje Printeos/Komisija [«Deliktinė atsakomybė — Konkurencija — Karteliai — Sprendimas, kuriuo konstatuojamas SESV 101 straipsnio pažeidimas — Baudos — Teismo sprendimas, kuriuo iš dalies panaikinamas Komisijos sprendimas — Pagrindinės baudos sumos grąžinimas — Delspinigiai — Pakankamai aiškus teisės normos, suteikiančios teisių privatiems asmenims, pažeidimas — Priežastinis ryšys — Žala — SESV 266 straipsnis — Deleguotojo reglamento (ES) Nr. 1268/2012 90 straipsnio 4 dalies a punkto antras sakinys»]

1.4.2019   
            
            
               LT
            
            
               Europos Sąjungos oficialusis leidinys
            
            
               C 122/15
            
         
      2019 m. vasario 12 d. Bendrojo Teismo sprendimas byloje Printeos/Komisija
      (Byla T-201/17) (1)
      
      (Deliktinė atsakomybė - Konkurencija - Karteliai - Sprendimas, kuriuo konstatuojamas SESV 101 straipsnio pažeidimas - Baudos - Teismo sprendimas, kuriuo iš dalies panaikinamas Komisijos sprendimas - Pagrindinės baudos sumos grąžinimas - Delspinigiai - Pakankamai aiškus teisės normos, suteikiančios teisių privatiems asmenims, pažeidimas - Priežastinis ryšys - Žala - SESV 266 straipsnis - Deleguotojo reglamento (ES) Nr. 1268/2012 90 straipsnio 4 dalies a punkto antras sakinys)
      (2019/C 122/17)
      Proceso kalba: ispanų
      
         Šalys
      
      
         Ieškovė: Printeos, SA (Alkala de Henares, Ispanija), atstovaujama advokatų H. Brokelmann ir P. Martínez-Lage Sobredo
      
         Atsakovė: Europos Komisija, atstovaujama F. Dintilhac ir F. Jimeno Fernández
      
         Dalykas
      
      Visų pirma SESV 268 straipsniu pagrįstas prašymas atlyginti žalą, atsiradusią dėl Komisijos atsisakymo sumokėti ieškovei delspinigius nuo pagrindinės baudos sumos, kuri buvo grąžinta po to, kai 2016 m. gruodžio 13 d. Sprendimu Printeos ir kt./Komisija (T-95/15, EU:T:2016:722) buvo panaikintas 2014 m. gruodžio 10 d. Sprendimas C(2014) 92 95final dėl bylos nagrinėjimo pagal [SESV] 101 straipsnį ir EEE susitarimo 53 straipsnį (AT.39780 — Vokai), arba SESV 263 straipsniu pagrįstas prašymas panaikinti 2017 m. sausio 26 d. Komisijos sprendimą atsisakyti mokėti minėtus delspinigius.
      
         Rezoliucinė dalis
      
      
                  1.
               
               
                  
                     Europos Sąjunga, atstovaujama Europos Komisijos, vykdydama 2016 m. gruodžio 13 d. Sprendimą Printeos ir kt./Komisija (T-95/15), turi Printeos, SA atlyginti dėl šiai bendrovei nepervestos 184 592,95 EUR sumos, kuri jai turėjo būti pervesta kaip delspinigiai, priskaičiuoti nuo 2015 m. kovo 9 d. iki 2017 m. vasario 1 d. pagal SESV 266 straipsnio pirmą pastraipą, patirtą žalą.
                  
               
            
                  2.
               
               
                  
                     Nuo 1 punkte nurodytos atlygintinos žalos nuo šio sprendimo paskelbimo iki visiško sumokėjimo pradedami skaičiuoti delspinigiai, taikant palūkanų normą, kurią Europos Centrinis Bankas (ECB) taiko savo pagrindinėms refinansavimo operacijoms, padidintą 3,5 procentinio punkto.
                  
               
            
                  3.
               
               
                  
                     Atmesti likusią ieškinio dalį.
                  
               
            
                  4.
               
               
                  
                     Priteisti iš Komisijos bylinėjimosi išlaidas.
                  
               
            
         (1)  OL C 168, 2017 5 29.